જામજોધપુર તાલુકાના મોટી ગોપ ગામમાં રહેતા અશ્વિનભાઈ કારાભાઈ પાથર નામના પચ્ચીસ વર્ષના સગર યુવાનને બેએક વર્ષથી ટીબીની બીમારી પજવતી હતી જેની સારવાર ચાલુ હતી તેમ છતાં એકાદ પખવાડિયાથી અશ્વિનભાઈ મગજ બરાબર કામ નથી કરતું તેમ કહેતા હતા. આ યુવાને સોમવારે બપોરે પોતાની વાડીએ જઈ જંતુનાશક દવાની શીશીમાંથી ઘૂંટડો ભરી લેતા તેની થયેલી વિપરીત અસરના કારણે સારવાર માટે જામજોધપુર દવાખાને ખસેડવામાં આવ્યા હતા જ્યાં ગઈકાલે તેઓનું મૃત્યુ થયું છે. પોલીસે મૃતકના સંબંધી કારાભાઈ અરજણભાઈ પાથરનું નિવેદન નોંધ્યું છે.